O nuevo decenio prencipió con a competición rebautizándose como Liga Europa d'a UEFA y con una serie de cambeos en a mesma, os quals incluyoron una primera fase de 12 grupos composada por 48 participantes. En a final, o Atletico Madrit, equipo que accedió a os dieciseisavos dimpués d'una floixa campanya en a Liga de Campions, s'enfrentó a la revelación d'o torneyo, un modesto Fulham FC que redotó en o suyo camín a equipos teoricament superiors. Totz dos gols marcaus por o delantero uruguayo Diego Forlán estioron claves ta dar a victoria a os colchoneros en un partiu que se decidió en a prórroga dimpués de rematar o tiempo reglamentario con empate a un.